MacBook Pro Retina 13in Skin - Inner Workings by Stephanie Pui-Mun Law | DecalGirl
Apple MacBook Pro Retina 13" Skin Inner Workings
MacBook Pro Retina 13in Skin - Inner Workings Man wat vrou glo verwurg, kry noodoperasie | Netwerk24
Deur Jana Breytenbach 11 Februarie 2019 11:42
’n Noodoperasie sal vanoggend op die moordbeskuldigde Johan du Toit gedoen word nadat sy blindederm vermoedelik oor die naweek gebars het.
William Booth, Du Toit se regsverteenwoordiger, het Maandagoggend bevestig sy kliënt is Sondag in die hospitaal opgeneem en word geopereer.
Johan du Toit en sy vriendin in November 2018 by die streekhof in die Paarl. Foto: Jaco Marais
“Dit is vermoedelik ’n gebarste blindederm, maar ons sal later eers meer inligting ontvang.” Hy was op pad na Du Toit toe Netwerk24 met hom gepraat het.
Du Toit staan tereg op ’n aanklag van moord op sy vrou, Chanél, in 2010 in ’n kothuis op die plaas Dieu Donné in Franschhoek waar hulle gewoon het.
Sy verhoor was veronderstel om Maandag in die streekhof te hervat nadat dit in November uitgestel is.
In November het Du Toit in die beskuldigdebank in trane uitgebars nadat die staatsaanklaer vir hom foto’s van Chanél se naakte lyk met bloed aan haar gesig en kneusplekke aan haar skouers gewys het.
Du Toit is twee weke ná haar begrafnis in verband met haar dood in hegtenis geneem.
Hy ontken skuld en sê sy het gelewe toe hy die oggend van 7 Julie 2010 die huis verlaat het om te gaan jag.
Die hof het ook gehoor daar is geen DNS van Du Toit gevind in monsters wat van Chanél se geslagsdele en anus geneem is nie. Du Toit beweer hulle het die aand voordat hy vertrek het, seks gehad.
Die verhoor is in November uitgestel omdat die hofsitting ontwrig is deur kragonderbrekings. Booth het bevestig die saak is tot 10 Junie vir verdere verhoor uitgestel.
Meer oor: Chanél Du Toit | Johan Du Toit | Dieu Donné | Franschhoek | Blindederm | Noodoperasie